b'\n_START_ARTICLE_\nDonaudampfschiffahrtselektrizit\xc3\xa4tenhauptbetriebswerkbauunterbeamtengesellschaft\n_START_PARAGRAPH_\nDonaudampfschiffahrtselektrizit\xc3\xa4tenhauptbetriebswerkbauunterbeamtengesellschaft\xc2\xa0 (slovensko Zveza podrejenih uradnikov glavne upravne pisarne elektri\xc4\x8dnih slu\xc5\xbeb Donavskih parnikov) je bila manj\xc5\xa1a organizacija v predvojnem Dunaju (Avstrija), ki je bila podrejena Donaudampfschiffahrtsgesellschaft (DDSG), ladijskemu podjetju za transport potnikov in tovora po Donavi. DDSG obstaja \xc5\xa1e danes v obliki dveh podjetij DDSG-Blue Danube Schiffahrt GmbH (potni\xc5\xa1ki promet) in DDSG-Cargo GmbH (tovorni promet)._NEWLINE_Glede na Guinnessovo knjigo rekordov je ta beseda z 79 \xc4\x8drkami najdalj\xc5\xa1a v nem\xc5\xa1\xc4\x8dini._NEWLINE_Glede na nem\xc5\xa1ko reformo pravopisa se Schiffahrt zapi\xc5\xa1e s tremi f, tako da je pravilni sodobni zapis z 80 \xc4\x8drkami: Donaudampfschifffahrtselektrizit\xc3\xa4tenhauptbetriebswerkbauunterbeamtengesellschaft.'